Smågruppeopplegg uke 38 og 39.

Søndag 10 sep talte Aleksander Gundersen, pastor i Hånes Misjonskirke hos oss.

Vi kalles til et liv i etterfølgelse av Jesus.

Å leve tro. Hvordan ser det ut?

Aleksander stilte spørsmålet «Hva kjennetegner den kristne tro?» svarene ble en ordsky, med innsendte svar fra salen. Hva blir din gruppes svar?

John Stott, teolog og kristen leder i det forrige århundre har sagt «Det verste du kan si til en kristen er at du er akkurat som alle andre»

Snakk litt om hva dere tenker om det sitatet.

Les Matteus 11:28

Først får vi komme og ta imot, så skal vi ta på Hans åk. (hør gjerne talen for mer forklaring)

Å ta på Jesu åk er å ta imot læren hans, er å gjenspeile hans holdninger, hans lære og verdier.

Et liv i etterfølgelse av Jesus handler om å **ta imot** og **gi gjensvar.**

Først skal vi ta imot nåden, frelsen, Guds kjærlighet,

så skal vi gi et gjensvar på dette. Aleksander understreker at rekkefølgen er utrolig viktig.  
Hvis ikke kan skammen styre oss, fordi vi stadig tenker at vi ikke er .... «nok» (fyll inn det blanke mellomrommet. Leser nok/ber nok, er gode nok)

Har du tatt imot? Hvordan tar vi jevnlig imot Guds kjærlighet og nåde?

Hva er ditt gjensvar?

Les videre i Matteus 7. 24 – 27.

Jesus forventer at vi både skal høre og gjøre. Hvordan kan dere i smågruppen hjelpe hverandre til dette?

Aleksander kom med et sitat «Vi er ikke kalt til å leve våre liv og dele vår tro, men vi er kalt til å dele våre liv og leve vår tro»

Hvordan ser det ut? I gruppa deres, i familien vår, i hverdagslivet vårt og i kirka vår?